
	 audito išvada 

	dėl uab "birštono vandentiekis"  metinio finansinių ataskaitų rinkinio ir metinio pranešimo už 2013 metus

	


2014 m. kovo  10 d. Nr. 3-7
                    Vadovaudamasi Vietos savivaldos įstatymu bei vykdydama Birštono savivaldybės tarybos 2013-04-26 d. sprendimą Nr. TS-71 ir  Savivaldybės kontrolės ir audito tarnybos 2014 metų veiklos planą, Savivaldybės kontrolierė Zita Pranckevičienė atliko UAB “Birštono vandentiekis“ (toliau-Bendrovė) pateiktų 2013 metų finansinių ataskaitų rinkinio, kurį sudaro 2013 m. gruodžio 31 d. balansas, pelno (nuostolio) ataskaita, nuosavo kapitalo pokyčių ataskaita, pinigų srautų ataskaita, ilgalaikio materialaus ir nematerialaus turto ataskaitos, aiškinamasis raštas ir metinio pranešimo už 2013 metus auditą.

                 Už šio finansinių ataskaitų rinkinio ir metinio pranešimo parengimą ir teisingą pateikimą pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą, bei Verslo apskaitos standartus yra atsakinga Bendrovės vadovybė. Vadovybės atsakomybė apima vidaus kontrolės sistemos, kuri užtikrintų, kad finansinės ataskaitos būtų parengtos ir teisingai pateiktos be reikšmingų informacijos iškraipymų dėl apgaulės ar dėl  klaidos, sukūrimą, įdiegimą ir palaikymą. Vadovybė taip pat atsakinga už tinkamos apskaitos politikos parinkimą ir taikymą bei apskaitinių įvertinimą, kurie yra pagrįsti esamomis aplinkybėmis, atlikimą.
                  Savivaldybės kontrolierės pareiga, remiantis atliktu auditu, pareikšti nuomonę apie šį finansinių ataskaitų rinkinį. Auditas atliktas vadovaujantis Tarptautiniais audito standartais. Šie standartai reikalauja, kad laikantis profesinės etikos reikalavimų, auditą planuotume ir atliktume taip, kad galėtume gauti pakankamą pagrindą tvirtinti, jog finansinių ataskaitų rinkinyje nėra reikšmingų informacijos netikslumų. Auditas apima procedūras, kurias atliekant siekiama surinkti audito įrodymų dėl finansinių ataskaitų sumų ir atskleistos informacijos. Procedūrų parinkimas  priklauso nuo auditoriaus profesinio sprendimo, įskaitant finansinių ataskaitų reikšmingo iškraipymo  dėl apgaulės ar klaidos rizikos vertinimą. Vertindamas šią riziką, auditorius atsižvelgia į vidaus kontrolę, susijusią su įmonės finansinių ataskaitų rengimu ir teisingu pateikimu, kad pasirinktų tomis  aplinkybėmis tinkamas audito procedūras, bet ne tam, kad pareikštų nuomonę apie bendrovės  vidaus kontrolės  veiksmingumą. Auditas taip pat apima taikomų  apskaitos principų tinkamumo ir vadovybės atliekamų apskaitinių įvertinimų pagrįstumo, ir bendro finansinių ataskaitų pateikimo įvertinimą.
                 Audito metu įsitikinta, kad atliktas auditas suteikia pakankamą pagrindą nuomonei pareikšti.
                  Savivaldybės kontrolierės  nuomone, UAB „Birštono vandentiekis“ pateiktas finansinių  ataskaitų rinkinys visais reikšmingais atžvilgiais teisingai parodo Bendrovės 2013 m. gruodžio 31 d. finansinę padėtį  jos 2013 metų finansinius veiklos rezultatus ir pinigų srautus bei yra parengtos pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą bei Verslo apskaitos standartus.
                   Be to, Savivaldybės kontrolierė išanalizavo pateiktą Bendrovės metinį pranešimą už 2013 metus ir nepastebėjo jokių reikšmingų neatitikimų lyginant su audituotomis 2013 metų  finansinėmis ataskaitomis.

